Amt Wischhoben

Dat Amt Wischhoben weer en Verwaltungsrebeed in Bremen-Veern un in dat Königriek Hannover mit Seet in Wischhoben binnen de Landdrostie Stood. Dor hett groff dat Rebeed von de hüdigen Gemenen Drochters un Wischhoben tohöört.

Dat Leid över dat Amt harr en Amtmann, de twete Beamte weer bet 1816 de Amtsschriever.

 Geografie 

Dat Amt bestünn ut fiev Delen, de nich direkt mitenanner verbunnen weren. Twüschen düsse Rebeden leeg dat Grevengericht Bützfleet. In’n Noordoosten leeg Holsteen, in’n Süden dat Grevengericht Oolland, de Stadt Stood un dat Amt Stood un in’n Noordwesten dat Gericht Oosten (Stand 1848).

 Historie 

Bi de Wiehnachtsfloot an’n 24./25. Dezember 1717 is in dat Land Keden de Diek braken. Dat Land Keden kunn de Kösten för de Diekreparaturen nich dregen un hett Kurförst Georg I. dat Land överlaten. Ünner Kurförst Georg II. weer dat Land 1741 denn wedder kumplett indiekt. Dat Land hett nu den Kurförst tohöört un de hett en Amtsverwalter insett. 1746 is ut düt Land denn dat Amt Wischhoben billt worrn. De Amtlüüd weren toglieks aver ok jümmer Greven von dat Grevengericht Bützfleet.

1810 hett Frankriek ünner Napoleon dat Amt innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Wischhoben weer in disse Tied Deel von de Mairie Hamelwöörn in’n Kanton Freeborg. 1813 müssen de Franzosen dat Amt denn opgeven un de ole Stand is wedderkamen.

1848 weer dat Amt so 55,04 km² groot.

Dat Amt Wischhoben hett bi de Verwaltungs- un Justizreform an’n 1. Oktober 1852 in dat Königriek Hannover ok noch dat Grevengericht Bützfleet tokregen. Dör Verordnung von’n 28. September 1852 hett dat Amt Wischhoben mit de Reform de Öörd Stodermoor un Schölisch un den Dööshoff an dat Amt Stood afgeven.Hannoversche Gesetzgebung über Staats- und Gemeinde-Verwaltung. Helwing, Hannover 1852, Sied 80a

As Gericht för dat Amt weren von’n 1. Oktober 1852 af an de Amtsgerichten Wischhoben un Bützfleet tostännig.

1859 bi de nächste Verwaltungsreform is dat Amt Wischhoben denn oplööst worrn un keem an dat Amt Freeborg.

 Öörd Stand 1848Friedrich W. Harseim, C. Schlüter: Statistisches Handbuch für das Königreich Hannover. 1848, Sied 140: http://books.google.de/books?ideOI-AAAAcAAJ&pgPA140 

+ Vaagdie Neeland  Oort  Lüüd  Hüüs  Aard  Status 1  Neeland mit Nee-Wischhoben  596  79  Oortschop  Gemeen 2  Neelannermoor  523  81  Oortschop
+ Vaagdie Schölisch 1  Bützfletermoor (Deel)  358  59  Oortschop  Gemeen 2  Stodermoor  Oortschop 3  Schölisch  Oortschop 4  Dööshoff  Hoff 5  Hasenwinkel  Hoff 6  Depenbeek  enkelte Hööv  (höört to de Gemeen Bützfleet)
+ Elvinseln  Oort  Lüüd  Hüüs  Aard  Status 1  Bützfletersand  44  3  Inseloort  ahn Gemeen 2  Aßlersand  52  5  Inseloort  ahn Gemeen 3  Gauensiekersand  22  6  Inseloort  ahn Gemeen 4  Kahlesand  10  2  Insel  ahn Gemeen 5  Wischhobenersand  70  6  ahn Gemeen 6  Kruutsand  785  92  Gemeen

 Inwahnertall 

 Amtlüüd 

Dat Amt is in de eerste Tied von Amtsverwalters verwaltet worrn. Andreas Emmen weer de eerste, de den Rang Amtmann harr. Nadem de Greev von dat Grevengericht Bützfleet, Christoph Otto von Düring, 1746 as Drost in dat Amt Ahlden versett worrn is, weer Emmen denn ok för dat Grevengericht mit tostännig. Later is dat denn jümmer so bleven, dat de Amtlüüd ok de Verwaltung in dat Grevengericht övernahmen hebbt.

Amtsverwalters:
 Cornelius Ehler
 Gregorius Blech
 Friederich Hinrich Koch

Amtlüüd:
 –1755: Andreas Emmen
 1755–1766: Hermann Adolph von der Beck
 1766–1780: Johann Friedrich Plate
 1780–1786: Johann Friedrich Keyßler
 1786–1793: Conrad Heinrich Andreas Hepke
 1794–1804: Johann Philipp Balck
 1814–1824: Daniel Kannengießer
 1824: Amtsassesser Anton Dietrich von Wersebe
 1825–1831: Amtsassesser Heinrich Wilhelm Julius Schönian
 1831–1841: Ludwig Erxleben
 1841–1848: Amtsassesser Friedrich Otto Ludwig Wyneken
 1848–1859: Ludwig Pagenstecher (bet 1853 Amtsassesser, denn Amtmann)

 Footnoten 

Kategorie:Amt
Kategorie:Kurförstendom Hannover
Kategorie:Königriek Hannover
Kategorie:Gifft dat nich mehr